NORMATIVA REGULADORA DEL PROCÉS D'ACCÉS ALS ENSENYAMENTS UNIVERSITARIS OFICIALS DE GRAU DE LA UNIVERSITAT D'ALACANT PER A MAJORS DE 40 ANYS PER MITJÀ DE L'ACREDITACIÓ D'EXPERIÈNCIA LABORAL O PROFESSIONAL - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/1388)
  + [Valencià](/va/acuerdo/1388)






Selector de idioma

Leer

* [Español](/es/acuerdo/1388)
* [Valencià](/va/acuerdo/1388)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





NORMATIVA REGULADORA DEL PROCÉS D'ACCÉS ALS ENSENYAMENTS UNIVERSITARIS OFICIALS DE GRAU DE LA UNIVERSITAT D'ALACANT PER A MAJORS DE 40 ANYS PER MITJÀ DE L'ACREDITACIÓ D'EXPERIÈNCIA LABORAL O PROFESSIONAL[Butlletí Oficial Universitat d'Alacant](/ca/Publicacion)
====================================================================================================================================================================================================================================================================

Secretaria General

Butlletí Oficial Universitat d'Alacant





NORMATIVA REGULADORA DEL PROCÉS D'ACCÉS ALS ENSENYAMENTS UNIVERSITARIS OFICIALS DE GRAU DE LA UNIVERSITAT D'ALACANT PER A MAJORS DE 40 ANYS PER MITJÀ DE L'ACREDITACIÓ D'EXPERIÈNCIA LABORAL O PROFESSIONAL

Data d'aprovació
:   26/01/2010

Data de publicació
:   03/02/2010

Òrgan competent
:   Consell de Govern

Secció
:   DISPOSICIONS GENERALS

* [Anàlisi](#analisis)

* [Ver acuerdo en formato **PDF**](/pdf.asp?pdf=1388.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/1388)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/1388)
  + [Compartir acuerdo en 

    X](https://twitter.com/intent/tweet?via=UA_Universidad&text=NORMATIVA REGULADORA DEL PROCÉS D'ACCÉS ALS ENSENYAMENTS UNIVERSITARIS OFICIALS DE GRAU DE LA UNIVERSITAT D'ALACANT PER A MAJORS DE 40 ANYS PER MITJÀ DE L'ACREDITACIÓ D'EXPERIÈNCIA LABORAL O PROFESSIONAL&url=https://www.boua.ua.es/va/acuerdo/1388)

**Títol:** NORMATIVA REGULADORA DEL PROCÉS D'ACCÉS ALS ENSENYAMENTS UNIVERSITARIS OFICIALS DE GRAU DE LA UNIVERSITAT D'ALACANT PER A MAJORS DE 40 ANYS PER MITJÀ DE L'ACREDITACIÓ D'EXPERIÈNCIA LABORAL O PROFESSIONAL

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dimarts, 26 de gener de 2010

NORMATIVA REGULADORA DEL PROCÉS D’ACCÉS ALS ENSENYAMENTS UNIVERSITARIS OFICIALS DE GRAU DE LA UNIVERSITAT D’ALACANT PER A MAJORS DE 40 ANYS PER MITJÀ DE L’ACREDITACIÓ D’EXPERIÈNCIA LABORAL O PROFESSIONAL.   
   
   
   
Article 1. Règim jurídic   
   
Els processos d’accés a la Universitat per a majors de 40 anys que es convoquen per la Universitat d’Alacant es regiran pel que estableix el Reial decret 1892/2008, de 14 de novembre, pel qual es regula el procediment d’accés a la Universitat per mitjà de l’acreditació d’experiència laboral o professional, previst en l’article 42.4 de la Llei Orgànica 6/2001, de 21 de desembre, d’universitats, en la redacció donada per la Llei 4/2007, de 12 d’abril, i pel que disposa aquesta normativa.   
   
   
   
Article 2. Finalitat del procés   
   
1. El procés d’accés té per finalitat valorar, amb caràcter objectiu, l’experiència laboral i professional del sol·licitant i apreciar la maduresa i idoneïtat dels candidats per a seguir amb èxit l’ensenyament universitari oficial de grau elegit.   
   
   
   
2. La valoració a la qual es refereix l’apartat anterior es qualificarà de 0 a 10 punts, amb dues xifres decimals, que permeta l’ordenació de les sol·licituds d’admissió per a l’adjudicació de les places oferides en els centres de la Universitat d’Alacant.   
   
   
   
Article 3. Participació en el procés   
   
Els sol·licitants que vulguen concórrer al procés d’accés a la Universitat d’Alacant per a majors de 40 anys hauran de complir els requisits següents:   
   
a) Tenir 40 anys o complir-los abans de l’1 d’octubre de l’any en què es convoque el procés.   
   
b) No posseir cap titulació acadèmica que habilite per a accedir a la Universitat per altres vies d’accés.   
   
c) Acreditar experiència laboral i professional en relació amb l’ensenyament universitari oficial de grau sol·licitat.  
  
Article 4. Convocatòria del procés   
   
La Universitat d’Alacant convocarà anualment el procés d’accés a la Universitat per a majors de 40 anys per mitjà de l’acreditació d’experiència laboral i professional. La convocatòria amb les dates i llocs de realització d’aquestes, el període de matrícula, com també qualsevol altra informació d’interès relacionada amb aquest procés s’anunciarà amb una antelació mínima de trenta dies i, amb caràcter general, el procés tindrà lloc entre els mesos de febrer i maig.   
   
La convocatòria serà publicada en el Butlletí Oficial de la Universitat d’Alacant i en la pàgina web de la Universitat, en l’apartat d’accés a la Universitat.   
   
   
   
Article 5. Inscripció en el procés   
   
El sol·licitant d’accés per a majors de 40 anys dirigirà la sol·licitud corresponent al rector de la Universitat d’Alacant, en la qual indicarà l’ensenyament universitari oficial de grau que vol cursar. Cada candidat només podrà sol·licitar la participació en el procediment d’accés per a un sol ensenyament universitari oficial de grau en cada convocatòria.   
   
Les sol·licituds es presentaran en el Negociat d’Accés, Servei d’Alumnat de la Universitat d’Alacant durant el període de matrícula establit en la convocatòria. A la sol·licitud s’unirà la documentació següent:   
   
a) Una fotocòpia del document nacional d’identitat, NIE o passaport.   
   
b) Comprovant bancari d’haver abonat el preu públic per la participació en el procés d’accés per a majors de 40 anys, amb les exempcions i bonificacions aplicables que establisca la legislació vigent.   
   
c) Documentació acreditativa d’experiència laboral i professional relacionada amb l’ensenyament universitari oficial de grau elegit.   
   
d) Documentació acreditativa de la formació relacionada amb l’ensenyament universitari oficial de Grau elegit.   
   
e) Documentació acreditativa del coneixement del valencià i/o d’idiomes comunitaris.   
   
   
   
Article 6. Estructura del procés   
   
El procés d’accés a la Universitat per a majors de 40 per acreditació d’experiència laboral i professional s’estructura en dues fases: fase de valoració i fase d’entrevista personal.  
  
Article 7. Sobre la fase de valoració   
1. En la valoració dels mèrits es tindrà en compte l’experiència laboral i professional, la formació prèvia i altres mèrits.   
2. L’experiència laboral i professional es valorarà amb una qualificació numèrica expressada amb dos decimals i no podrà ser superior, aquesta qualificació, a 7,00 punts, d’acord amb els criteris següents:   
a. Per experiència laboral acreditada en treballs directament relacionats amb la titulació segons el que es disposa en l’annex I: 0,030 punts per mes.   
b. Per experiència laboral acreditada en treballs afins a la titulació segons el que es disposa en l’annex II: 0,015 punts per mes.   
L’experiència professional es considerarà acreditada si s’aporta contracte o nomenament amb funcions i certificació oficial de períodes de cotització a sistemes públics de previsió social   
3. La formació es valorarà amb una qualificació numèrica expressada amb dos decimals i no podrà ser superior, aquesta qualificació, a 2,00 punts, d’acord amb els criteris següents:   
a. Pel títol de Tècnic de Formació Professional o equivalent en cicles formatius de grau mitjà directament relacionats amb la titulació segons el que es disposa en l’annex III: 2,00 punts.   
b. Per cursos de formació degudament acreditats per centres o organismes oficials, el contingut dels quals estiga directament relacionats amb la titulació, a raó de 0,01 punts per hora i fins a un màxim de 200 hores.   
4. Dins de l’apartat d’altres mèrits es valorarà el coneixement del valencià i d’idiomes comunitaris. La puntuació total d’aquest apartat no pot superar 1,00 punt.   
El coneixement del valencià i/o idiomes comunitaris es valorarà amb 1,00 punt com a màxim, amb la prèvia acreditació d’estar en possessió del certificat corresponent. Per al valencià el certificat exigit serà l’expedit o homologat per la Junta Qualificadora de Coneixements de Valencià o per la Universitat d’Alacant, o per altres universitats valencianes, d’acord amb l’escala següent:   
- Coneixement oral: 0,25 punts   
   
- Grau elemental: 0,50 punts   
   
- Grau mitjà: 0,75 punts   
   
- Grau superior: 1,00 punt   
   
Per als idiomes comunitaris es valorarà d’acord amb l’escala següent:   
   
- Nivell 1: 0,20 punts   
   
- Nivell 2: 0,40 punts   
   
- Nivell 3: 0,60 punts   
   
- Nivell 4: 0,80 punts   
   
- Nivell 5: 1,00 punt   
   
Per a la valoració d’aquest apartat es considerarà la taula d’equivalències de l’annex IV, aportant les certificacions corresponents.   
   
La valoració del coneixement del valencià i/o idiomes comunitaris s’efectuarà puntuant exclusivament el nivell més alt obtingut.   
   
   
   
Article 8. Sobre la fase d’entrevista   
   
Una vegada superada la fase de valoració, i sempre que el candidat haja obtingut una qualificació mínima de 5 punts, el tribunal convocarà el sol·licitant a la realització d’una entrevista.   
   
En l’entrevista personal es valorarà i apreciarà la maduresa i idoneïtat dels candidats per a seguir amb èxit l’ensenyament universitari oficial de grau elegit. Aquesta fase serà qualificada com a APTE O NO APTE. Als candidats que obtinguen una qualificació de NO APTE en la fase de l’entrevista personal, se’ls considerarà que no han superat el procés d’accés per a majors de 40 anys en la Universitat d’Alacant.   
   
   
   
Article 9. Qualificació d’accés a la universitat per a majors de 40 anys   
   
La qualificació final estarà determinada per la suma de les puntuacions obtingudes en la fase de valoració, qualificada de 0 a 10 i expressada amb dues xifres decimals, arredonida a la centèsima més pròxima i en cas d’equidistància a la superior, sempre que el resultat de la fase de l’entrevista haja sigut qualificat com a APTE.  
   
S’entendrà que el candidat ha superat el procés d’accés a la universitat per a majors de 40 anys quan obtinga un mínim de cinc punts en la qualificació final.   
   
   
   
Article 10. Tribunal qualificador   
   
1. A aquest efecte de l’organització i gestió del desenvolupament del procés d’accés per a majors de 40 anys per mitjà de l’acreditació de l’experiència laboral i professional, es nomenarà un tribunal per cada centre de la Universitat d’Alacant, que s’encarregarà de resoldre les peticions d’accés dels graus que gestione. Aquest tribunal o tribunals seran nomenats pel Vicerector d'Alumnat de la Universitat d'Alacant a proposta del centre i estaran compostos per:   
   
− President (doctor dels cossos docents universitaris)   
   
− Secretari (professor universitari)   
   
− 1 vocal (professor universitari)   
   
En la designació dels membres del tribunal s’haurà de procurar una composició equilibrada entre dones i homes, llevat que no siga possible per raons fundades i objectives, degudament motivades.   
   
La composició del tribunal serà publicada en el Butlletí Oficial de la Universitat d’Alacant i en la pàgina web de la Universitat, en l’apartat d’accés a la Universitat.   
   
El tribunal qualificador avaluarà les diferents fases i resoldrà els dubtes i situacions no previstes o que pogueren sorgir en l’aplicació d’aquesta normativa.   
   
Els membres del tribunal hauran d’abstenir-se i podran ser recusats pels interessats quan hi concórreguen les circumstàncies previstes en els articles 28 i 29 de la Llei 30/1992, de 26 de novembre.   
   
   
   
2. Per al correcte desenvolupament del procés corresponen al tribunal les competències següents:   
   
a) L’establiment dels criteris per a la realització de la fase de valoració.   
   
b) L’establiment dels criteris per a la realització de la fase de l’entrevista personal.   
   
c) La resolució de les reclamacions presentades davant els resultats del procés.  
   
Article 11. Reclamacions   
   
Cada estudiant podrà, sobre la qualificació atorgada, presentar davant la presidència del tribunal una reclamació. El termini de presentació d’aquestes sol·licituds serà de tres dies hàbils, comptadors a partir de la data de la publicació de les qualificacions. Aquest escrit, dirigit al President del Tribunal del procés d'accés per a majors de 40 anys, es presentarà en el negociat d'accés de la Universitat d'Alacant.   
   
   
   
Una vegada transcorregut el termini de presentació de reclamacions i una vegada resoltes aquestes, en el cas que s’hagueren presentat, es publicarà la relació definitiva de qualificacions. Contra aquesta resolució, que no esgota la via administrativa, podrà interposar recurs d’alçada davant el rector de la Universitat d’Alacant en el termini d’un mes comptador partir de la data de la publicació d’aquesta Resolució.   
   
   
   
   
   
Disposició addicional   
   
Totes les denominacions contingudes en aquesta norma que s’efectuen en gènere masculí s’entendran fetes i s’utilitzaran indistintament en gènere masculí o femení, segons el sexe de la persona a què puga fer referència a cada moment.   
   
   
   
Disposició final   
   
Aquesta normativa entrarà en vigor l’endemà de publicar-se en el Butlletí Oficial de la Universitat d’Alacant, després de ser aprovada pel Consell de Govern.  
  
Annex I   
   
Experiència professional relacionada directament amb les titulacions a les quals es refereix l’article 7.2.   
   
¿ Grau en Administració i Direcció d’Empreses   
Experiència professional com a:  
   
− Administrador d’empreses privades i ens públics   
− Analista financer   
− Auditor   
− Consultoria d’organització d’empreses   
− Consultoria comercial   
− Consultoria comptable   
− Creació d’empreses   
− Director comercial   
− Director comptable   
− Director de producció   
− Director de recursos humans   
− Director financer   
− Docència i investigació   
− Serveis d’estudis   
   
¿ Grau en Biologia   
Experiència professional en:   
− Indústries farmacèutiques, cosmètiques, agrícoles, alimentació, biotecnologia   
− Serveis a empreses en àrees de medi ambient, qualitat, prevenció de riscos laborals, auditories, biotecnologia, etc.…   
− Treball en gestió mediambiental   
− Instal·lacions de tractament de la contaminació   
   
¿ Grau en Ciències de l’Activitat Física i de l’Esport   
− Entrenadors d’esports federats, preparadors físics.   
− Experiència professional en gimnasos.   
− Experiència professional animació sociocultural   
− Experiència professional en activitats físiques i esportives dirigides a programes d’intervenció específics (per edat o sectors d’intervenció)   
− Experiència professional en activitats físiques i esportives recreatives individuals, d’equip i que comporten implements (monitor, promotor, animador, coordinador)   
− Experiència professional en activitats culturals, comunitàries, de temps lliure.   
− Experiència professional en activitats físiques i esportives fetes en programes de cooperació en el desenvolupament del tercer món.   
   
¿ Grau en Ciències del Mar   
   
Experiència professional en:   
− Indústries pesqueres, agrícoles, alimentació, biotecnologia   
− Serveis a empreses en àrees de medi ambient, qualitat, auditories, etc.   
− Treball en gestió mediambiental   
− Instal·lacions de tractament de la contaminació  
¿ Grau en Criminologia   
   
− Experiència professional en l’àmbit dels cossos i forces de seguretat   
− Experiència professional en l’àmbit de la investigació privada   
− Experiència professional en l’àmbit de l’administració de justícia i presons.   
   
¿ Grau en Dret   
- Experiència professional en l’àmbit de l’administració de justícia i institucions penitenciàries.   
- Experiència professional en despatxos d’advocats, procuradors, notàries, registres públics o assessories jurídiques.   
- Empleats públics al servei de l’administració pública, comunitària, estatal, autonòmica o local.   
   
¿ Grau en Economia   
Experiència professional en:   
- Serveis d’estudis i planificació   
- Fiscalitat   
- Administració pública   
- Organismes internacionals   
- Comerç exterior   
- Direcció o gerència d’empreses   
- Consultoria econòmica   
   
¿ Grau en Infermeria   
− Auxiliar d’infermeria   
   
¿ Grau en Turisme   
− Experiència professional en hostaleria i restauració   
− Guia turístic   
− Experiència professional en agències de viatge   
   
¿ Grau en Geologia  
Experiència professional com a:   
− Cap de producció d’obra civil i edificació   
− Encarregat d’obra   
− Topògraf   
− Operari de laboratori de geotècnia (laborant)   
− Sondista (tècnic en sondejos i prospeccions geològiques)   
− Cap d’explotació de pedrera   
− Encarregat de pedrera   
− Encarregat de planta de tractament d’àrids   
   
¿ Grau en Gestió i Administració Pública   
Experiència professional com a:  
 − Gestors administratius   
                                                      
¿ Grau en Enginyeria de l’Edificació.   
Experiència professional com a:  
− Cap d’obra   
− Encarregat general empresa promotora-constructora   
− Mestre d’obres   
   
¿ Grau en Enginyeria Informàtica   
Experiència professional com a:   
− Administrador de xarxa   
− Dissenyador web   
− Programador   
− Suport tècnic   
− Especialista en manteniment programari   
− Especialista en manteniment maquinari   
− Especialista en integració i proves   
− Analista d’aplicacions   
− Cap de projecte   
− Enginyer de desenvolupament maquinari   
− Disseny digital   
− Analista de serveis telemàtics   
− Arquitecte de xarxes telemàtiques   
− Consultor de sistemes   
− Dissenyador/integrador de sistemes   
− Dissenyador de xarxes de comunicacions   
− Administrador de Bases de dades   
− Analista de sistemes   
− Cap de sistemes   
− Responsable de seguretat   
− Responsable de telecomunicacions   
− Responsable informàtic   
− Especialista en solucions TIC   
− Director departament d’informàtica   
− Director de projecte   
− Consultor per a l’administració pública   
− Gestor d’I+D   
− Gestor d’informació   
− Desenvolupament d’investigació i tecnologia   
− Disseny multimèdia   
− Especialista en tractament de senyal multimèdia   
− Especialista en usabilitat de serveis i aplicacions   
− Auditor   
− Perit   
− Web màster   
   
¿ Grau en Enginyeria Química   
Experiència professional en:   
− Indústria en general: químiques, petroquímiques, farmacèutiques, cosmètica, agrícoles, alimentació, hidrològiques, tèxtils…   
− Serveis a empreses en àrees de medi ambient, qualitat, prevenció de riscos laborals, auditories, logística, gestió de projectes, producció, control de processos, etc.  
− Indústries de procés químic, fisicoquímic i bioquímic: química per a l’agricultura; catàlisi; especialitats químiques; gasos industrials; pintures, vernissos, laques, pigments i tintes; petroquímica; derivats del petroli; plàstics, resines sintètiques i compòsits; polímers; polpa i paper; cautxú i derivats; sabons, detergents, perfums, greixos, olis i cosmètica; fibres sintètiques, tèxtils i pel·lícules; biotecnologia.   
− Instal·lacions i serveis auxiliars de les empreses esmentades o d’unes altres.   
− Instal·lacions en les quals intervinguen operacions unitàries o processos químics i bioquímics.   
− Instal·lacions de tractament de la contaminació   
− Fabricació d’equips i maquinària relacionats amb les indústries i instal·lacions enumerades.   
− Empreses d’enginyeria i consultoria.   
− Planificació industrial.   
− Disseny i construcció.   
− Electrònica.   
− Seguretat i salut laboral.   
− Medi ambient industrial.   
− Alimentació i begudes.   
− Energia i combustibles.   
− Nous materials.   
   
¿ Grau en Enginyeria en So i Imatge   
Experiència professional en/com a:   
− Enginyeria acústica   
− Enginyeria d’àudio   
− Enginyeria de vídeo   
− Enginyeria de radiofreqüència   
− Sistemes i tecnologies de la informació   
− Administrador de serveis web   
− Programador de sistemes programari   
− Dissenyador / integrador de sistemes   
− Especialista en tractament de senyal multimèdia   
− Consultor de sistemes   
− Especialista en solucions TIC   
− Dissenyador de xarxes de comunicacions   
− Programador multimèdia   
− Dissenyador de Web   
− Programador d’aplicacions   
− Especialista en manteniment maquinari   
− Especialista en manteniment programari   
− Enginyer de ràdio freqüència   
− Consultor de telecomunicació   
− Enginyer de desenvolupament maquinari   
− Arquitecte de xarxes telemàtiques   
− Gestor d’informació   
− Operador/instal·lador d’ordinadors   
− Especialista en integració i proves   
− Analista de serveis telemàtics   
− Consultor de telecomunicació  
− Especialista en seguretat telemàtica   
− Auditor   
− Perit   
− Web màster   
− Gestor de productes i serveis TIC   
− Gestor de projectes de desenvolupament   
− Gestor de vendes   
− Gestor d’investigació i desenvolupament   
− Direcció de màrqueting de TIC   
− Direcció de projectes de TIC   
− Desenvolupament d’investigació i tecnologia   
− Direcció de TIC   
− Direcció de vendes de TIC   
− Equips i sistemes telemàtics   
− Equips i sistemes de transmissió   
− Aplicacions i serveis de telecomunicació   
− Programari i aplicacions informàtiques   
− Maquinari i arquitectura d’ordinadors   
− Equips electrònics   
− Tecnologies bàsiques   
   
¿ Grau en Mestre en Educació Infantil   
Experiència professional en:   
− Animació sociocultural   
− Educació infantil   
− Activitats dirigides a programes d’intervenció específics (per edat o sectors d’intervenció)   
− Activitats culturals, comunitàries, de temps lliure. Tallers de teatre. Animació lectora. Contacontes.   
− Activitats auxiliars en biblioteques i arxius.   
− Activitats en programes d’ajuda a domicili   
− Activitats físiques i esportives recreatives individuals, d’equip i que comporten implements (monitor, promotor, animador, coordinador)   
− Educació d’equipaments residencials de tipus divers.   
− Educació de discapacitats (físics, psíquics i sensorials)   
− Cooperació en programes de desenvolupament en el tercer món.   
   
¿ Grau en Mestre en Educació Primària  
Experiència professional en:   
− Animació sociocultural   
− Educació infantil   
− Activitats dirigides a programes d’intervenció específics (per edat o sectors d’intervenció)   
− Activitats culturals, comunitàries, de temps lliure. Tallers de teatre. Animació lectora. Contacontes.   
− Activitats auxiliars en biblioteques i arxius.   
− Activitats en programes d’ajuda a domicili   
− Activitats físiques i esportives recreatives individuals, d’equip i que comporten implements (monitor, promotor, animador, coordinador)   
− Educació d’equipaments residencials de tipus divers.  
− Educació de discapacitats (físics, psíquics i sensorials)   
− Cooperació en programes de desenvolupament en el tercer món.   
   
   
¿ Grau en Òptica i Optometria   
Experiència professional en:   
− Òptiques   
− Clíniques oftalmològiques   
   
¿ Grau en Publicitat i Relacions Públiques   
Experiència professional com a:   
− Director general agència de publicitat   
− Director creatiu executiu   
− Director financer   
− Director de serveis al client   
− Director de planificació estratègica   
− Director de comunicació i relacions públiques   
− Director de comptes   
− Director creatiu   
− Director de mitjans   
− Director de producció gràfica   
− Director de producció audiovisual   
− Director de nou negoci   
− Gestor d’imatge corporativa   
− Consultor en relacions públiques   
− Director de gabinet de comunicació   
− Planner   
− Supervisor de comptes   
− Executiu de comptes   
− Director d’art   
− Redactor/Copy   
− Producer   
− Secretari de direcció   
− Organitzador d’esdeveniments   
− Especialista en protocol   
− Tècnic de relacions públiques   
   
¿ Grau en Química   
Experiència professional en:   
− Indústria en general: químiques, petroquímiques, farmacèutiques, cosmètica, agrícoles, alimentació, tèxtils…   
− Serveis a empreses en àrees de medi ambient, qualitat, prevenció de riscos laborals, auditories, logística, gestió de projectes, producció, control de processos, etc.   
− Instal·lacions de tractament de la contaminació.   
− Seguretat i salut laboral.   
− Alimentació i begudes.   
− Energia i combustibles.   
− Nous materials.  
   
¿ Grau en Sociologia   
Experiència professional en:   
− Disseny, direcció i control d’enquestes de consum.   
− Disseny i planificació d’estratègies i campanyes comercials.   
− Disseny i gestió de campanyes de comunicació.   
− Utilització de tècniques quantitatives i qualitatives.   
− Disseny i aplicació d’estratègies de comunicació   
− Anàlisi dels sistemes de qualitat.   
− Disseny d’estratègies d’intervenció social.   
− Previsió de les conseqüències de les mesures d’intervenció.   
− Anàlisi sobre la problemàtica de les minories socials i grups desfavorits.   
− Control del funcionament i evolució de l’estat del benestar.   
− Maneig dels serveis socials i les polítiques públiques.   
− Maneig de tècniques de mediació social.   
− Gestió de projectes de cooperació internacional.   
− Fonaments i marc legal de les polítiques públiques.   
− Control dels diferents àmbits de les polítiques públiques (ocupació, sanitat, medi ambient, gènere, participació ciutadana…).   
− Disseny, planificació, gestió i avaluació de les polítiques públiques. Desenvolupament local i regional.   
− Gestió dels recursos públics.   
− Anàlisi dels hàbits d’ús i gaudi del temps lliure.   
− Anàlisi i gestió turística i cultural.   
− Disseny i avaluació de processos formatius.   
− Ensenyament de la sociologia.   
− Contingut i mètodes per a la investigació.   
− Divulgació del coneixement sociològic.   
− Evolució i disseny d’estructures organitzatives.   
− Coneixement de la gestió de recursos humans i de les relacions laborals.   
− Avaluació de mètodes i processos de treball.   
− Maneig de la psicosociologia de grups i de tècniques de coordinació i mediació.   
− Maneig de la legislació laboral, de dret polític, comunitari i internacional.   
   
¿ Grau en Treball Social.   
Experiència professional com a:   
− Mediador intercultural.   
− Mediador veïnal i comunitari.   
− Preparador laboral.   
− Tutor d’ocupació de suport.   
− Tècnic d’acompanyament laboral.   
− Animador sociocultural.   
− Dinamitzador comunitari.   
− Assessor per al sector associatiu.   
− Tècnic comunitari.   
− Gestor d’associacions.  
  
Annex II. Experiència professional afí a les titulacions a què es refereix l’article 7.2.   
   
¿ Grau en Criminologia   
− Experiència professional en l’àmbit de la seguretat i el medi ambient.   
   
¿ Grau en Gestió I Administració Pública   
− Empleats públics (funcionari o laboral) al servei de les administracions públiques que acrediten exercici de tasques lligades a la gestió administrativa.   
− Treballadors del sector privat que acrediten exercici de tasques de gestió juridic-financera i administrativa.   
   
¿ Grau en Enginyeria de l’Edificació   
− Obrers   
− Electricistes   
− Lampistes   
− Fusters   
   
¿ Grau en Enginyeria Informàtica   
− Operador/instal·lador d’ordinadors   
− Consultor de telecomunicació   
− Enginyer de ràdio freqüència   
   
¿ Grau en Enginyeria de So i Imatge  
− Operador/instal·lador d’ordinadors   
   
¿ Grau en Publicitat i Relacions Públiques   
Experiència professional com a:   
− Especialista en recursos humans   
− Dissenyador gràfic   
− Tècnic d’arts gràfiques   
− Tècnic d’imatge i so   
   
  
Annex III. Catàlegs de títols de tècnic mitjà de formació professional directament relacionats amb les titulacions als quals fa referència l’article 7.3.   
   
¿ Grau en Administració i Direcció d’Empreses   
− Administració i gestió.   
   
¿ Grau en Biologia − Agrària/ Activitats agràries   
− Energia i aigua   
− Indústries alimentàries   
− Marítima pesquera/Activitats marítimopesqueres   
− Química   
− Sanitat  
   
¿ Grau en Ciències de l’Activitat Física i de l’Esport   
− Activitats físiques i esportives   
   
¿ Grau en Ciències del Mar   
− Agrària/ Activitats agràries   
− Energia i aigua   
− Indústries alimentàries   
− Marítima pesquera  
- Activitats marítimopesqueres   
− Química   
   
¿ Grau en Dret   
− Administració i gestió   
− Comerç i màrqueting   
   
¿ Grau en Economia   
− Administració i gestió/Administració   
− Comerç i màrqueting   
   
¿ Grau en Infermeria   
− Sanitat   
   
¿ Grau en Turisme   
− Hostaleria i turisme   
   
¿ Grau en Gestió i Administració Pública   
− Administració i gestió   
   
¿ Grau en Geologia   
− Edificació i obra civil   
− Energia i aigua   
− Indústries extractives   
− Química   
   
¿ Grau en Enginyeria de l’Edificació   
− Edificació i obra civil   
   
   
¿ Grau en Enginyeria Informàtica   
− Informàtica i comunicacions   
   
¿ Grau en Enginyeria Química   
− Energia i aigua   
− Fabricació mecànica   
− Indústries alimentàries   
− Indústries extractives   
− Instal·lació i manteniment/Manteniment i serveis a la producció   
− Fusta, moble i suro/ Fusta i moble   
− Química   
− Seguretat i medi ambient   
− Tèxtil, confecció i pell   
− Vidre i ceràmica  
   
¿ Grau en Enginyeria de So i Imatge  
− Imatge i so   
− Electricitat i electrònica   
   
¿ Grau en Mestre en Educació Infantil   
− Serveis socioculturals i a la comunitat   
   
¿ Grau en Mestre en Educació Primària   
− Serveis socioculturals i a la comunitat   
   
¿ Grau en Òptica i Optometria   
− Sanitat   
   
¿ Grau en Química   
− Energia i aigua   
− Indústries alimentàries   
− Química   
− Sanitat   
   
¿ Grau en Treball Social   
− Serveis socioculturals i a la comunitat  
   
   
  
Annex IV. Taula d’equivalències per a la valoració dels idiomes a la qual es refereix l’article 7.4.  
   
Publicada en la web  
<http://www.ua.es/va/servicios/syf/selecfor/tabla_equivalencias_febrero2009.pdf>

  
−        Evaluación de métodos y procesos de trabajo.  
−        Manejo de la psicosociología de grupos y de técnicas de coordinación y mediación.  
−        Manejo de la legislación laboral, de derecho político, comunitario e inernacional.  
   
·        Grado en Trabajo Social.  
Experiencia profesional como:   
−        Mediador intercultural  
−        Mediador Vecinal y comunitario  
−        Preparador laboral  
−        Tutor de empleo de apoyo  
−        Técnico de acompañamiento laboral  
−        Animador sociocultural  
−        Dinamizador comunitario  
−        Asesor para el sector asociativo  
−        Técnico comunitario  
−        Gestor de asociaciones  
   
   
Anexo II. Experiencia profesional afines a las titulaciones las que se refiere el artículo 7.2.  
·        Grado en Criminología  
−     Experiencia profesional en el ámbito de la Seguridad y el Medio ambiente   
   
·        Grado en Gestión y Administración Pública.  
−        Empleados públicos (funcionario o laboral) al servicio de las Administraciones Públicas que acrediten desempeño de tareas ligadas a la gestión administrativa  
−        Trabajadores del sector privado que acrediten desempeño de tareas de gestión jurídica-financiera y administrativa.  
   
·        Grado en Ingeniería de la Edificación.  
−        Albañiles.  
−        Electricistas.  
−        Fontaneros.  
−        Carpinteros.  
   
·        Grado en Ingeniería Informática  
−        Operador/Instalador de ordenadores  
−        Consultor de telecomunicación  
−        Ingeniero de radio frecuencia  
   
·        Grado en Ingeniería de Sonido e Imagen.  
−        Operador/Instalador de ordenadores  
   
·        Grado en Publicidad y Relaciones Públicas.  
Experiencia profesional como:   
−        Especialista en Recursos Humanos  
−        Diseñador/a Gráfico  
−        Técnico de Artes Gráficas  
−        Técnico de Imagen y Sonido  
  
Anexo IV. Tabla de equivalencias para la valoración de los idiomas a la que se refiere el artículo 7.4.  
   
Publicada en la web:  
<http://www.ua.es/es/servicios/syf/selecfor/tabla_equivalencias_febrero2009.pdf>

Anàlisi
-------

:   **Modificat per:**

    * [Detalle
       MODIFICACIÓ DELS ANNEXOS DE LA NORMATIVA DE LES PROVES D'ACCÉS PER A MAJORS DE 40 ANYS.](/va/acuerdo/1672)
      11/02/2011
    * [Detalle
       MODIFICACIÓ DELS ANNEXOS DE LA NORMATIVA DE LES PROVES D'ACCÉS PER A MAJORS DE 40 ANYS.](/va/acuerdo/1948)
      03/02/2012
    * [Detalle
       MODIFICACIÓ DELS ANNEXOS DE LA NORMATIVA DE LES PROVES D'ACCÉS PER A MAJORS DE 40 ANYS. CURS 2013-14](/va/acuerdo/2702)
      20/12/2013
    * [Detalle
       ACTUALITZACIÓ ANNEX BAREM DE LES PROVES D'ACCÉS DE MAJORS DE 40 ANYS. CURS 2014-15](/va/acuerdo/3090)
      19/12/2014
    * [Detalle
       ACTUALITZACIÓ ANNEX BAREM DE LES PROVES D'ACCÉS DE MAJORS DE 40 ANYS. CURS 2016-2017](/va/acuerdo/3941)
      25/11/2016
    * [Detalle
       ACTUALITZACIÓ ANNEX BAREM DE LES PROVES D'ACCÉS DE MAJORS DE 40 ANYS. CURS 2017-18](/va/acuerdo/4467)
      04/12/2017
    * [Detalle
       ACTUALITZACIÓ ANNEX BAREM DE LES PROVES D'ACCÉS DE MAJORS DE 40 ANYS. CURS 2018-19](/va/acuerdo/5081)
      01/02/2019
    * [Detalle
       ACTUALITZACIÓ ANNEX BAREM DE LES PROVES D'ACCÉS DE MAJORS DE 40 ANYS. CURS 2020-21](/va/acuerdo/6181)
      21/01/2021
    * [Detalle
       ACTUALITZACIÓ DE L'ANNEX DEL BAREM DE LES PROVES D'ACCÉS PER A MAJORS DE 40 ANYS, CURS 2021-2022.](/va/acuerdo/20048)
      21/12/2021
    * [Detalle
       ACTUALITZACIÓ ANNEX BAREM DE LES PROVES D'ACCÉS DE MAJORS DE 40 ANYS. CURS 2022-2023](/va/acuerdo/35005)
      24/02/2023
    * [Detalle
       ACTUALITZACIÓ DE L'ANNEX DEL BAREM DE LES PROVES D'ACCÉS DE MAJORS DE 40 ANYS. CURS 2023-2024.](/va/acuerdo/46675)
      15/12/2023
    * [Detalle
       ACTUALITZACIÓ DE L'ANNEX DEL BAREM DE LES PROVES D'ACCÉS DE MAJORS DE 40 ANYS. CURS 2024-2025.](/va/acuerdo/55512)
      24/01/2025





[Carretera Sant Vicent del Raspeig s/n  
03730 Sant Vicent del Raspeig - Alacant  
 Tel. 34 722 0870 - Fax 86 310 9857](https://www.google.es/maps/@97.972037,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12484&trk=tyah&trkInfo=tarId%4U4110743456238%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)